РЕПУБЛИКА СРБИЈА

НАРОДНА СКУПШТИНА

01 Број 06-2/151-20

12. новембар 2020. године

Б е о г р а д

**З А П И С Н И К**

**ДРУГЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 10. и 12. НОВЕМБРА 2020. ГОДИНЕ**

 Седница је почела у 10 часова и 5 минута.

 Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 104 народна посланика, а применом електронског система за гласање утврђено је да су у сали присутна 194 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Александар Марковић, представник Посланичке групе „Александар Вучић - за нашу децу“ - од Министарствa културе и информисања и Савета Регулаторног тела за електронске медије и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Светозар Андрић, Душан Бајатовић, Марко Богдановић, Зоран Бојанић, Никола Војиновић, проф. др Зоран Драгишић, Крсто Јањушевић, Марија Јовановић, Михаило Јокић, Драгомир Карић, Софија Максимовић, Маја Мачужић Пузић, Милосав Милојевић, Жарко Мићин, Наташа Михаиловић-Вацић, Оливера Недељковић, Слађана Николић, Золтан Пек, Милена Поповић, Мисала Праменковић, Душко Тарбук, Иван Тасовац, Смиља Тишма, Бојан Торбица, мр Славенко Унковић, Милан Урошевић, Јахја Фехратовић и Александар Шапић.

Председник је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника Народне скупштине, због потребе да Народна скупштина што пре размотри Предлог закона из предложеног дневног реда седнице.

Народна скупштина је, већином гласова, усвојила: Записник Прве седнице Народне скупштине Републике Србије у Дванаестом сазиву, одржане 3. августа и 22. октобра 2020. године (од 207 присутних народних посланика, 196 је гласало за, а 11 није гласало), Записник Прве седнице Другог редовног заседања Народне скупштине Републике Србије у 2020. години, одржане 24. и 26. октобра 2020. године (од 209 присутних народних посланика, 197 је гласало за, а 12 није гласало) и Записник Прве посебне седнице Народне скупштине Републике Србије у Дванаестом сазиву, одржане 28. октобра 2020. године (од 209 присутних народних посланика, 198 је гласало за, а 11 није гласало).

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила предлог Владе да се, по хитном поступку, стави на дневни ред Предлог закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину, који је поднела Народној скупштини 6. новембра 2020. године (од 209 присутних народних посланика, 200 је гласало за, један се уздржао, а осам није гласало).

Изјашњавајући се о предлозима за стављање на дневни ред аката по хитном поступку, Народна скупштина није прихватила предлог Владе да се, по хитном поступку, стави на дневни ред Предлог закона о изменама и допунама Закона о заштити становништва од заразних болести, који је поднела Народној скупштини 6. новембра 2020. године (од 209 присутних народних посланика, 14 је гласало за, четири против, а 191 није гласао).

Народна скупштина је, већином гласова (од 212 присутних народних посланика, 203 су гласала за, један се уздржао, а осам није гласало), утврдила дневни ред Друге седнице Другог редовног заседања Народне скупштине Републике Србије у 2020. години, у целини.

Тако утврђени дневни ред је следећи:

**1.** **Предлог закона о изменама и допунама Закона о буџету Републике Србије за 2020. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину и Предлогом одлуке о давању сагласности на Одлуку о изменама Финансијског плана Националне службе за запошљавање за 2020. годину,** који је поднела Влада (03 Број 400-1688/20 од 6. новембра 2020. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују Синиша Мали, министар финансија, Дарко Комненић, помоћник министра финансија и Ана Јовић, саветник министра финансија.

Затим је Народна скупштина прешла на рад по утврђеном дневном реду, односно на начелни и јединствени претрес o **1. тачки дневног реда -** **ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2020. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2020. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2020. ГОДИНУ.**

Народна скупштина је, већином гласова (од 211 присутних народних посланика, 191 је гласао за, један против, један се уздржао, а 18 није гласало), прихватила предлог представника Посланичке групе СОЦИЈАЛИСТИЧКА ПАРТИЈА СРБИЈЕ (СПС), народног посланика Ивице Дачића, да време расправе за посланичке групе износи 10 часова.

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно-буџетска и мандатно-имунитетска питања, констатовала да је престао мандат, пре истека времена на које је изабрана, народном посланику Марији Јовановић, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

Председник је, сагласно члану 157. став 2. и члану 192. став 3. Пословника, отворио начелни и јединствени претрес о Предлогу закона и, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова.

Уводно излагање о Предлогу закона поднео је представник предлагача Синиша Мали, министар финансија.

У начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, др Милорад Мијатовић, представник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (ЈС), Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА (након чега су се за реч, по Пословнику, јавили народни посланици: Шаип Камбери –указао на повреду члана 106. став 1. Пословника, а после објашњења које је дао председник затражио је да се Народна скупштина о томе изјасни у Дану за гласање, Драган Д. Марковић - указао на повреду члана 106. Пословника и народни посланик Ђорђе Милићевић - указао на повреду члана 27. Пословника), мр Акош Ујхељи, представник Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Александра Томић, представник Посланичке групе „Александар Вучић - за нашу децу“, Муамер Зукорлић, Владан Глишић (реплицирала му је народни посланик др Александра Томић), Владимир Ђукановић, Данијела Вељовић, Надије Бећири, Ана Белоица, Ђорђе Косанић, др Емеше Ури, проф. др Жарко Обрадовић, Самир Тандир, Сања Јефић Бранковић и Горан Ковачевић (након чега је председавајући др Владимир Орлић, потпредседник Народне скупштине, одредио паузу у трајању од једног часа).

Након паузе, седница је настављена у 15 часова и 15 минута.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народним посланицима народном посланику Оливери Огњановић, изабраној са изборне листе „Александар Вучић - за нашу децу“ и народним посланицима Нини Павићевић и Војиславу Вујићу, изабраним са листе Ивица Дачић – „Социјалистичка партија Србије, Јединствена Србија“ - Драган Марковић Палма.

Затим су народни посланици Оливера Огњановић и Војислав Вујић, сагласно члану 17. Закона о Народној скупштини, положили заклетву, након чега им је председник честитао на избору и пожелео успех у будућем раду.

\* \*

\*

У наставку начелног и јединственог претреса учествовали су народни посланици: Марија Јевђић, Арпад Фремонд (поводом чијег излагања се за реч јавио министар Синиша Мали), Снежана Пауновић, Јасминка Каранац, Весна Марковић, Весна Ивковић, Адријана Пуповац, Дијана Радовић, Наташа Јовановић, Јелица Сретеновић, Маријана Крајновић, Миленко Јованов, Ненад Филиповић, Верољуб Арсић, Невена Ђурић, Адријана Аврамов, Јанко Лангура, Владимир Маринковић, Братимир Васиљевић, Зоран Томић, Бобан Бирманчевић, Ђорђе Дабић, Предраг Рајић, Александар Мирковић, Небојша Бакарец, Ивана Николић, Адам Шукало, Марко Младеновић, Дејан Кесар, Милош Банђур, Никола Радосављевић, Немања Јоксимовић, Гојко Палалић, Владица Маричић, проф. др Марко Атлагић, Томислав Јанковић и др Александра Томић, представник Посланичке групе „Александар Вучић - за нашу децу“.

Затим је председник Народне скупштине, у складу са чланом 98. став 4. Пословника, закључио начелни и јединствени претрес о Предлогу закона.

Првог дана рада, седница је завршена у 20,00 часова.

**Други дан рада – 12. новембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 146 народних посланика, а применом електронског система за гласање утврђено је да је у сали присутно 165 народних посланика да постоје услови за рад.

\*

\* \*

Народни посланик Нина Павићевић је, сагласно члану 17. Закона о Народној скупштини, положила заклетву, након чега јој је председник честитао на избору и пожелео успех у будућем раду.

\* \*

\*

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарствa културе и информисања и Министарствa спољних послова и проф. др Марко Атлагић, представник Посланичке групе „Александар Вучић - за нашу децу“ - од Републичког јавног тужилаштва.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Светозар Андрић, Душан Бајатовић, Арђенд Бајрами, Марко Богдановић, Зоран Бојанић, Славиша Булатовић, Никола Војиновић, Владан Заграђанин, Крсто Јањушевић, Јадранка Јовановић, Михаило Јокић, Драгомир Карић, Јован Колунџија, Маја Мачужић Пузић, Жарко Мићин, Наташа Михаиловић-Вацић, Оливера Недељковић, проф. др Александра Павловић Марковић, Мисала Праменковић, Катарина Ракић, Маријан Ристичевић, Душко Тарбук, Иван Тасовац, мр Славенко Унковић, Милан Урошевић, Јахја Фехратовић, Александар Шапић и Војислав Вујић.

Председник је, сагласно члану 90. став 1. Пословника Народне скупштине, обавестио да су позвани да седници присуствују Синиша Мали, министар финансија, Дарко Комненић, помоћник министра финансија и Ана Јовић, саветник министра финансија.

Затим је Народна скупштина наставила рад и прешла на претрес у појединостима о **1. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2020. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2020. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2020. ГОДИНУ.**

Председник Народне скупштине је, сагласно члану 157. став 4. Пословника, oтворио претрес Предлога закона у појединостима.

У претресу о Амандману на члан 7. са исправком, који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами, учествовали су народни посланици Енис Имамовић, Шаип Камбери (затим су се за реч и реплику јавили представник предлагача Синиша Мали, министар финансија и народни посланик Енис Имамовић), Ђорђе Милићевић (коме је реплицирао народни посланик Шаип Камбери, након чега су се за реч, по Пословнику, јавили народни посланици Енис Имамовић – указао на повреду члана 104. Пословника, а после објашњења које је дао председник затражио је да се Народна скупштина о томе изјасни у Дану за гласање и народни посланик Ђорђе Милићевић - указао је на повреду члана 27. Пословника, а затим се за реплику јавио народни посланик Самир Тандир) и Ивана Поповић (након чега се за реч јавио министар Синиша Мали).

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника Народне скупштине, одредио четвртак, 12. новембар 2020. године, са почетком у 11 часова и 35 минута, као Дан за гласање о тачки дневног реда Друге седнице Другог редовног заседања Народне скупштине Републике Србије у 2020. години.

Применом електронског система за гласање, утврђено је да је у сали присутно 199народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О БУЏЕТУ РЕПУБЛИКЕ СРБИЈЕ ЗА 2020. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2020. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА ФИНАНСИЈСКОГ ПЛАНА ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2020. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА ФИНАНСИЈСКОГ ПЛАНА НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2020. ГОДИНУ**

Народна скупштина је, већином гласова свих народних посланика (од 204 присутна народна посланика, 199 је гласало за, четири против, а један није гласао), прихватила Предлог закона, у начелу.

Народна скупштина није прихватила Амандман на члан 7. са исправком, који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами (од 206 присутних народних посланика, пет је гласало за, један против, а 200 није гласало).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 208 присутних народних посланика, 203 су гласала за, а пет није гласало).

Народна скупштина је, већином гласова свих народних посланика (од 211 присутних народних посланика, 207 је гласало за, а четири против), усвојила Предлог закона o изменама и допунама Закона о буџету Републике Србије за 2020. годину, у целини.

Народна скупштина је, већином гласова (од 210 присутних народних посланика, 207 је гласало за, а три нису гласала), усвојила Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, у целини.

Народна скупштина је, већином гласова (од 211 присутних народних посланика, 208 је гласало за, а три нису гласала), усвојила Предлог одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, у целини.

Народна скупштина је, већином гласова (од 211 присутних народних посланика, 208 је гласало за, а три нису гласала), усвојила Предлог одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2020. годину, у целини.

Народна скупштина је, већином гласова (од 211 присутних народних посланика, 208 је гласало за, а три нису гласала), усвојила Предлог одлуке о давању сагласности на Одлуку о изменама Финансијског плана Националне службе за запошљавање за 2020. годину, у целини.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреда: члана 106. став 1. Пословника, на коју је указао народни посланик Шаип Камбери, на седници 10. новембра 2020. године, у 11 часова и 45 минута (од 211 присутних народних посланика, четири су гласала за, а 207 није гласало) и члана 104. Пословника, на коју је указао народни посланик Енис Имамовић, на седници 12. новембра 2020. године, у 11 часова и 3 минута (од 211 присутних народних посланика, четири су гласала за, а 207 није гласало).

Пошто је Народна скупштина обавила разматрање и одлучивање о јединој тачки дневног реда седнице, председник Народне скупштине је, сагласно члану 102. Пословника, закључио Другу седницу Другог редовног заседања Народне скупштине Републике Србије у 2020 години.

Седница је закључена у 11 часова и 45 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић